Uzbek MDK hazilomuz yil yakunlarini e’lon qildi

Facebook ijtimoiy tarmog‘ining O‘zbekiston segmentidagi eng ommabop sahifalardan biri bo‘lgan Uzbek MDK yilning hazilomuz yakunlarini e’lon qildi. Quyida ular bilan tanishishingiz mumkin.
“Yil sharhlovchisi”: Dmitriy Guberniyev

Rossiyalik sharhlovchi Sochida bo‘lib o‘tgan Qishki Olimpiya o‘yinlarining ochilish marosimida O‘zbekiston delegatsiyasini Tojikiston deb atagan edi.
Yil jalasi

30-may kuni yoqqan kuchli yomg‘ir sababli Toshkent ko‘chalarini suv bosgan edi.
“Yilning eng ko‘p hafsalani pir qilgan voqeasi”: Chevrolet Orlando chiqishi

2014-yilda O‘zbekiston Chevrolet Orlando avtomobili ishlab chiqarila boshlandi.
“Yil navbati”

Iyun oyida Toshkent shahri va bir qator hududlarda shakar tanqisligi kuzatilib, uzun navbatlar yuzaga keldi.
Yil hakami

O‘zbekistonlik FIFA referisi Ravshan Ermatov Jahon chempionatlaridagi boshqargan o‘yinlari soni bo‘yicha mutloq rekord o‘rnatdi.
Yil qaytishi

1-dekabrdan O‘zbekistonda UMS mobil aloqa operatori ish boshladi.